Ne c'hell gwelout sklerijenn Doue nemet an hini a zo uvel, izel e galon, an hini anzav e bec'hedoù, e wanderioù, hag a gompren en deus ezhomm eus skoazell an Aotrou Doue evit ren ur vuhez reizh. Setu perak e vez roet alies ar burzhudoù da welout d'an dud izel, d'an dud uvel, eeun, didro, ar re ne vevont ket er gevier, tra ma vezont kuzhet d'an dud c'houiziek ha d'an dud digar, d'ar furion evel ma lavar Jezuz. Ur galon bugel hepken a c'hell o c'hompren hag o degemer evel ur merk eus madelezh Doue. An Aotrou Doue a sell ouzh ar c'halonoù. Reiñ a ra e sklerijenn d'ar re o deus fiziañs ennañ evit ma teuint d'o zro da vezañ sklerijennadoù, da lavarout eo testoù gwir eus karantez Doue.